tomron87/hebrew-wikipedia-sentences-corpus huggingface dataset:
ביהדות גרמניה נהגו בימים טובים שאומרים בהם "מתנת יד" (אותם חגים שאומרים בהם "יזכור" במנהג פולין) לשיר את הקטע בסירוגין חזן וקהל בניגון עתיק.
אגדה יהודית הקיימת במספר גרסאות מספרת על חיזיון שהיה לפני פרעות תתנ"ו בו נראו שלושה זקנים הולכים ברחובות העיר ושרים "על הכל".
לאחר שנפתר החלום על ידי רב שנקרא ר' שמעון הגדול, התברר כי אלו שלושת האבות שבאו לבשר כי בקרוב היהודים יקדשו את השם במיתתם.
במוזיקה החסידית הולחנו מספר מנגינות על מילים מתוך תפילה זו, ביניהן: קרלין סטולין ומקהלת בעלז (לחן: יוסף צבי ברייער).
הזמר מנחם מושקוביץ הוציא אלבום "שמו של מלך" כשם שירו מתוך הקטע.
על כלבים וגנבים הוא סרט הנפשה אמריקאי של חברת וולט דיסני, שיצא בשנת 1961. הסרט מבוסס על הספר "101 דלמטים" מאת הסופרת הבריטית דודי סמית.
הכלב הדלמטי פונגו ובעליו — או חיית המחמד שלו, כפי שפונגו מכנה אותו — מוזיקאי ומלחין בשם רוג'ר רדקליף, פוגשים כלבה דלמטית בשם פרדיטה ואת בעליה אניטה.
פונגו תורם ליצירת קשר רומנטי בין רוג'ר ואניטה, והם מתחתנים ועוברים לגור יחד.
קרואלה דה ויל, שהייתה חברתה לספסל הלימודים של אניטה, מנסה לגנוב את 15 הגורים של פונגו ופרדיטה למחרת יום לידתם.
לאחר מספר ניסיונות כושלים, היא מצליחה לגנוב אותם בסיוע עובדיה, ג'ספר והוראס.
אולם הם לא יוצלחים: הם אינם נבונים ובנוסף הם אוהבים להתבטל.
רוג'ר ואניטה עצובים לאחר גנבת הגורים.
הם יוצאים עם כלביהם לפארק, שם מתחיל פונגו לנבוח נביחת בין ערביים, שנועדה לעדכן את הכלבים באזור הסובב על גנבת הגורים.
דני, כלב מגזע דני ענק, שומע את הנביחה ומספר אודותיה לסקוטי, כלב טרייר קטן ונמרץ.
בהדרגה מצטרפים כל כלבי לונדון לנביחת בין ערביים ובאמצעותה מעבירים את השמועה לכלבי הכפר.
בהמשך שומעת האווזה לוסי את הנביחות ומעבירה את המידע לידידה הכלב הזקן טאוסר, שמוסר אותה לסוס חווה בשם קפטן.
הסוס מעיר את החתול "הסמל טיבס", שמעיר כלב רועים המכונה "הקולונל".
פונגו ופרדיטה מצליחים להציל את הגורים, בסיוע הקולונל והסמל טיבס.
בדרכם חזרה הם מסתייעים בפרות קוויני, פרינסס ודאצ'ס, המיניקות את הגורים.
כלב לברדור רטריבר מסייע להם בארגון אמצעי תחבורה ללונדון.
הכלבים מתגלגלים בפיח ונראים כלברדורים.
הם מגיעים לביתם בשלום, אז מגלים רוג'ר ואניטה שמספרם גדל ל-101 כלבים דלמטיים.
ב-2003 יצא סרט המשך בשם על כלבים וגנבים 2: הרפתקאות פאטץ' בלונדון, ישירות לווידאו.
הסרט זכה ב-5 פרסי DVDX.
לאחר יציאת סרט הלייב אקשן "101 כלבים וגנבים" בשנת 1996, הועלתה סדרת האנימציה "101 דלמטים: הסדרה" שסקרה את האירועים לאחר תום אירועי הסרט.
הסדרה שודרה בישראל במסגרת "זמן דיסני".
בשנת 2000 יצא המשך לסרט הלייב אקשן אשר נקרא "102 כלבים וגנבים", ואילו בשנת 2019 עלתה סדרה נוספת בשם "רחוב 101 דלמטים" ששודרה בערוץ דיסני.
ב-2021 יצא לאקרנים "קרואלה", הקדמון (פריקוול) ל"על כלבים וגנבים", המגולל את סיפורה של קרואלה דה ויל ואת האירועים שהביאו לעלילת הסרט המקורי.
על טבעי היא סדרת טלוויזיה אמריקאית מסוגת דרמה על-טבעית שנוצרה על ידי המפיק האמריקאי-יהודי אריק קריפקי .
יחד עם קריפק, המפיקים בפועל היו ג'וזף מקגינטי ניקול, רוברט סינגר, פיליפ סגריצ'יה, שרה גמבל, ג'רמי קארבר, קים מאנרס, ג'ון שיבן, בן אדלנד ואדם גלאס.
בסדרה מככבים ג'ארד פדלקי בתור סאם וינצ'סטר וג'נסן אקלס בתור דין וינצ'סטר.
הסדרה עוקבת אחרי שני האחים, הם צדים שדים, רוחות רפאים, מפלצות ויצורים על טבעיים אחרים.
הסדרה צולמה בוונקובר, קולומביה הבריטית והאזורים הסובבים אותה לאחר שהייתה בפיתוח כמעט עשר שנים מכיוון שהיוצר קריפקי ניסה שנים להציע אותה ללא הצלחה.
פרק הפיילוט נצפה על ידי 5.69 מיליון צופים, והדירוגים של ארבעת הפרקים הראשונים גרמו ל-WB לשדר את הסדרה לעונה מלאה.
במקור, קריפקי תכנן את הסדרה לשלוש עונות אבל מאוחר יותר הרחיב את הסדרה לחמש עונות.
העונה החמישית סיכמה את סיפור העלילה הראשי של הסדרה.
ב-2 באפריל 2018, CW חידשה את הסדרה לעונה ארבע עשרה, אשר עלתה לאוויר ב-11 באוקטובר 2018, והורכבה מ-20 פרקים.
הסדרה חודשה לעונה החמש עשרה שכללה כ־20 פרקים.
במרץ 2019 פורסם בטוויטר סרטון שבו פדלקי, אקלס וקולינס הודיעו שהעונה ה-15 תהיה העונה האחרונה.
בישראל, שודרו במקור העונות הראשונות בלבד (ב-yes וב-HOT), אך נכון ל-2025 כל הסדרה זמינה בפריים וידאו.
לאחר מות אמם בשריפה שהרסה את ביתם, דין (ג'נסן אקלס) וסאם (ג'ארד פדלקי) וינצ'סטר חיים על הכביש עם אביהם כשהם גדלים.
בתחילת חייהם אביהם- ג'ון וינצ'סטר (ג'פרי דין מורגן) מחנך אותם לתורת הנסתר ולדברים העל טבעיים, וגם איך לצוד אותם - לירות קודם, לשאול שאלות אחר כך.
הם צדים שדים, רוחות רפאים וערפדים.
כדי לצאת מחיי הציד שכפה עליו אביו, סאם, האח הצעיר, מחליט שהוא הולך ללמוד באוניברסיטת סטנפורד.
העונה הראשונה מתחילה בכך שדין, האח הבכור, מגיע לדירתם של סאם ובת זוגו ג'סיקה, ומספר לסאם שאביהם לא חזר ממסע ציד.
סאם מסכים להצטרף לדין רק למספר ימים על מנת למצוא את אביהם.
כאשר הוא חוזר מהציד, הוא מגלה שחברתו ג'סיקה נרצחה (בדיוק כמו אמו של סאם) על ידי שד בשם עזאזל "עיניים צהובות" הרודף את סאם מאז היוולדו.
במהלך העונה ובדרך לחיסול השד סם ודין הורגים וצדים את כל היצורים העל טבעיים עד לרגע שהם יגיעו לאיש בעל "עיניים צהובות".
הם מוצאים את אביהם, והולכים לחסל את "עיניים צהובות" אך משאית ובה נוהג אדם ובו דיבוק של שד מתנגשת בהם.
העונה הנפתחת בהגיעם של הווינצ'סטרים אל בית החולים.
מצבו של דין קשה מאוד והוא הולך למות.
הרופאים לא מצליחים לעזור לו, ומגיעה לקראתו מלאך מוות (קוצר נשמות) בשם טסה.
היא באה לאסוף את נשמתו של דין אל העולם הבא.
סאם אובד עצות ואינו יודע מה לעשות.
הוא מאוכזב מאביו כי נדמה שהוא מוותר על חיי בנו ולא מחפש דרכים להצילו.
ג'ון, המבין שלבנו אין תקווה, ומתוך תסכול, הולך ופונה בצומת הסמוך לשד שאותו הוא צד "עיניים צהובות" על מנת שיציל את חיי בנו תמורת האקדח היחיד שיכול להרוג אותו.
"עיניים צהובות" מסכים לעסקה רק בתנאי "שימתיק" אותה.
ג'ון סוגר עסקה עם "עיניים צהובות" ומספיק להיפרד מדין לפני שמת בעצמו, דבר המתברר שהיה כחלק מהעסקה.
דין חוזר לחיים כפי שהבטיח "עיניים צהובות", והוא ואחיו חוזרים לשגרת חייהם לחפש את השד שהרס את משפחתם ולהרוג אותו.
בדרכם הם ממשיכים לצוד יצורים על טבעיים שמאיימים על חיי חפים מפשע,על הדרך הם מגלים שלסאם יש כוחות ומוצאים עוד אנשים כמותו.
בעונה הזו מצטרפות הדמויות אש, אלן ובתה ג'ו (אלונה טל), שמשפיעות על העלילה ומופיעות מספר עונות בסדרה.
בסיום העונה, סאם נחטף על ידי "עיניים צהובות" ובכך מתגלה לצופים העניין הגדול של השד הזה בסאמי וינצ'סטר.
לסאם יש "כוחות מיוחדים" של מדיום הרואה מוות לפני שהוא קורה.
את הכישרון קיבל בכך שעזאזל דימם לתוך פיו של סאם בדיוק שהיה בן שישה חודשים.
בגלל כישרון זה, סאם איבד את אמו, חברתו, ואביו.
בהמשך הסדרה מסתבר שסאם הוא רק חלק מתוכנית גדולה יותר: "עיניים צהובות" חוטף את סאם ועוד אנשים בני גילו בעלי כישרונות דומים, מביא אותם למקום מבודד ואומר להם שרק אחד יצא משם בחיים.
"עיניים צהובות" מדבר אל סאם ואומר לו שהוא צריך רק ילד מדיום אחד בלבד, ושהשאר חייבים למות.
זה קורה והם פונים אחד כנגד השני עד שנשארו שניים וסאם אחד מהם, דין הולך בעקבות סאם אך הוא מגיע מאוחר מידי.
אחד הגברים עם "הכישרונות" (ג'ייק) דוקר את סאם בסכין ודין מגיע בדיוק ברגע כדי לראות את זה- סאם מת ודין הורג את בעל הכישרון.
דין, עושה בדיוק מה שאביו עשה: הוא מוכר את נשמתו לשד בתמורה לחייו של אחיו הקטן סאם.
אך הוא השיג עסקה טובה יותר מאביו: השד נתן לו שנה שלמה לחיות, ואילו לאביו כמה שעות.
העונה נגמרת כשסאם חוזר לחיים ומגלה שאחיו מכר את נשמתו עבורו, דין הורג את עזאזל "עיניים צהובות" בעזרת אביו שברח זמנית מהגיהנום דרך דלת המובילה לגיהנום, השער נסגר אך משתחררים מתוכו שדים רבים.
העונה מתמקדת בעיקר בניסיונם של האחים להציל את דין מהעסקה שלו ולאתר את הזעם שיצא מהשער.
לאורך הדרך, האחים פוגשים ברובי, שדה 'טובה', שיש לה עניין בסאם וטוענת שהיא יכולה לעזור להציל את דין.
אם דין לא ינצל וילך לגיהנום הוא יעבור שינוי ויהפוך לשד (כך נוצרים כל השדים).
כמו כן, הם פוגשים את בלה טלבוט, מוכרת של חפצים מיסטיים או בקיצור גנבת, הנמצאת ביחסים עם האחים.
האחים בסופו של דבר לומדים מבלה איזה שד מחזיק בחוזה של דין: יצורה בעלת כוח גדול בשם לילית שמאוד הייתה רוצה את ראשו של סאם על מגש.
מסתבר שבלה עשתה עסקה עם לילית בשביל בצע כסף.
לילית לוקחת את נשמתה של בלה לאחר פקיעת החוזה שלה (בלה מתה), אך לא לפני שהיא מזהירה את סאם ודין.
האחים, יחד עם רובי, מאתרים אותה ומנסים להרוג אותה.
לילית אינה מסוגלת לעצור את סאם בשל היכולות המסתוריות שלו, אך היא בורחת, החוזה של דין מסתיים ונשמתו נלקחת לגיהנום.
דין ניצל מן הגיהנום ומוחזר על ידי מלאך בשם קסטיאל (מישה קולינס).
שאר העונה עוקבת אחרי האחים כשהם עובדים עם קסטיאל לעצור את תוכניתה של לילית מלשבור את 66 החותמים, שיאפשרו ללוציפר להשתחרר מתא הכלא בו הוא כלוא בגיהנום וללכת חופשי שוב.
מערכת היחסים של סאם ודין מתוחה כשסאם מתחיל לתמוך ברובי יותר מאשר בדין.
הוא גם מתחיל להתחבר לצד השטני שבו על ידי שתיית דם שדים על מנת להתחזק מספיק כדי להביס את לילית.
הוא ודין בסופו של דבר רבים וסאם יוצא עם רובי בחיפוש האובססיבי שלו להרוג את לילית.
דין עושה עסקה עם המלאכים להציל את סאם ומגלה כי הם רוצים שהאפוקליפסה תבוא כדי לבנות מחדש את כדור הארץ כגן עדן.
בסיוע קסטיאל, דין בורח ומנסה לעצור את סאם כשהוא מגלה כי לילית היא למעשה החותם האחרון, אבל סאם הורג אותה בכל מקרה, והכלא של לוציפר נפתח.
רובי מגלה את עצמה כשדה נאמנה ללוציפר ודין הורג אותה, אבל כשהעונה מסתיימת, הכלוב של לוציפר נפתח והוא בורח.
במהלך העונה החמישית מנסים סאם ודין לעצור את לוציפר כדי לכפר על אשמתם בפרוץ האפוקליפסה.
מסתבר שסאם הוא "כלי הקיבול" (בן האנוש בו משתמש מלאך בעולם הגשמי) האידיאלי/ המיועד של לוציפר, ואילו דין הוא כלי הקיבול האידיאלי/ המיועד של המלאך מייקל.
במהלך העונה סאם ודין מגלים סדרת ספרים בשם "על טבעי" שבעצם מגוללת את כל סיפור החיים שלהם, ומחליטים להתעמת עם הסופר, צ'אק (רוב בנדיקט), שמתברר שהוא נביא, ותפקידו הוא לספר את הדברים כמו שהם.
גם סאם וגם דין מסרבים להשתלטות המלאכים על גופם ומנסים למצוא דרך לנצח את לוציפר, מבלי שהמלאכים ילחמו בעזרתם.
לאחר שלוציפר הורג את גבריאל (ריצ'רד ספייד ג'וניור), ה"טריקסטר", שבהמשך מתברר כי הוא בכלל מלאך עליון, אחיהם של לוציפר ומייקל, האחים מגלים על ידי קלטת שהשאיר להם, שניתן להחזיר את לוציפר בחזרה לכלאו על ידי ארבע טבעות השייכות לארבעת פרשי האפוקליפסה: מלחמה, רעב, מגפה, ומוות.
בפרק האחרון לעונה, לוציפר משתלט על סאם כחלק מתוכניתם של האחים, ומגיע להילחם במייקל בקרב הארמגדון.
סאם מצליח להיאבק בו ומקריב את עצמו על ידי השלכת עצמו, ביחד עם לוציפר בתוכו, אל תוך הכלא של השטן.
אחרי שסאם נהרג, דין ממלא את בקשתו האחרונה של סאם, פורש מחיי הצייד וחוזר אל חברתו ובנה.
בסצנה האחרונה, רואים את שלושתם מבעד לחלון, כאשר סאם, שחזר באופן בלתי מוסבר מהמתים, צופה בדין שחי כעת חיים שקטים, וצ'אק מקריין את הנעשה בצורה מתנשאת, ונעלם בצורה מסתורית.
דין חוזר לחברה שלו מהעבר ומתחיל חיים חדשים איתה ועם בנה.
סאם חוזר מהגיהנום ונפגש עם דין וסבא שלו סמואל, שהשד עזאזל ("עיניים צהובות") הרג.
הבנים נפגשים עם קסטיאל, שמנהיג את אחד הצדדים במלחמת האזרחים בגן עדן, נגד המלאך רפאל שרוצה להחזיר את האפוקליפסה.
הוא מספר להם שמלאך בשם בלת'זאר, אחד מחבריו, גנב כלי נשק מלאכיים כגון מטה משה או האבן שהפכה את אשת לוט לנציב מלח.
מתברר שנשמתו של סאם נלכדה בגיהנום עם מייקל ולוציפר, דין וסאם משתפים פעולה ומתחילים לחפש את הנשמה של סאם.
כדי להשיג את הנשמה הם עובדים עם שדים וקרובים מפתיעים.
סאם ודין חוקרים את קראולי (מארק שפרד) והוא אומר להם שהוא זה ששחרר את סם בלי הנשמה מהגיהנום.
הוא מכריח את דין וסאם להביא בשבילו יצורי אלפא (הראשונים מסוג מסוים של מפלצות) כדי שיחקור אותם ויגלה היכן כור המצרף (פרגטורי) בשביל שיחזיר את נשמתו של סאם.
לבסוף נמאס להם וקסטיאל חוקר אותו.
כשהוא אומר להם שהוא לא יכול להחזיר את נשמתו של סאם, קסטיאל מחסל אותו.
באמצע העונה דין מבקש את עזרתו של הפרש מוות בהחזרת נשמתו של סאם.
מוות מסכים לעשות זאת בתנאי שדין יבצע את עבודתו למשך יום שלם.
דין לא מצליח לעשות זאת, אך מוות מחזיר את נשמתו של סם לגופו בכל זאת ואומר לדין שהוא מקים בתוך ראשו של סם חומה שתגן עליו מכל הזכרונות שקיימים מהימים שבהם נשמתו לא הייתה בגופו ושאם החומה בראשו של סם תיפול, זה יכול לפגוע בו.
לאחר מכן, דין, סם ובובי (ג'ים ביבר) מגלים ש"אם כל המפלצות", איב (חווה) הועלתה מכור המצרף.
בפרק 16, בעת שהם מתמודדים עם מפלצת שיצרה אם כל המפלצות, נהרגים רופוס (צייד חבר של בובי), סמואל (סבא של דין וסאם) וגוון (בת דודה רחוקה שלהם).
בסיום העונה דין וסאם מגלים את מחבואה של איב.
הם יוצאים לעיירה שבה היא נמצאת ולפני שהם מחסלים אותה, הם מגלים כי היא למעשה הייתה הסחת דעת ושלמעשה האויב האמיתי הוא קראולי - שעוד חי.
הם מבינים שקסטיאל שיתף פעולה עם קראולי כדי שיוכל להשתמש בנשמות שבכור המצרף ככלי מלחמה למלחמת האזרחים בגן עדן כנגד רפאל, וכשהם חוקרים אותו הוא מודה ומספר להם שהוא זה שהעלה את סאם מהכלוב בגיהנום.
מתוך יומן של אחד מבני משפחתו של סמואל הם מגלים שמאג שחור שהיה גם סופר פתח שער לכור המצרף ושחרר משם את אחת האחיות של איב.
בובי מגלה שאותה אחות היא בעצם אלי, חברה שלו לשעבר שהעניקה לדין את אחת החרבות היחידות שבכוחן להרוג דרקון.
קסטיאל מצליח לחטוף אותה וקראולי נסחף ופוצע אותה פצעי מוות עד שסיפרה להם כיצד לפתוח את השער.
היא בורחת ומזהירה את סאם, דין ובובי שקסטיאל וקראולי עומדים לפתוח את השער בעזרת דמה ודם בתולה.
קסטיאל מגיע ופורץ את החומה בראשו של סאם כדי לעכב אותם.
הבנים מזמנים את בלת'זאר, שמסכים להגיד להם איפה ייערך הטקס.
בעוד סאם נלחם בחלק בו שהיה ללא נשמה ובחלק שזוכר את הגיהנום, דין ובובי יוצאים לשם.
קסטיאל מגלה על הבגידה של בלת'זאר והורג אותו.
לאחר מכן, קסטיאל בוגד בקראולי ומגרש אותו.
קראולי כורת ברית עם רפאל ויחד איתו הם מגרשים את קסטיאל ולוקחים ממנו את הדם.
דין ובובי מגיעים בעוד סאם מתעורר.
הם מגיעים פנימה באמצע הטקס ורפאל לוקח את להב המלאכים של דין.
קסטיאל מתפרץ לפתע ומראה להם את צנצנת הדם הריקה.
הם מבינים שהוא החליף את הדם האמיתי בדם כלבים וקיים את הטקס בעצמו.
הוא משחרר את קראולי והורג את רפאל בקלות.
סאם מגיע ומנסה להרוג את קסטיאל, שכוחו החדש עלה לראשו, ולא מצליח.
העונה נגמרת כשקסטיאל מכריז על עצמו כעל האלוהים החדש.
לאחר שקסטיאל הכריז על עצמו כאלוהים החדש הוא מתחיל לתקן דברים שגויים בעולם ובשל כך הוא פוגע בעשרות אנשים בזמן שסאם ודין מחפשים דרך לעצרו ומחליטים לערב את הפרש "מוות" בתקווה שיעזור להם לחסל את קסטיאל בזמן שסאם ממשיך לחוות פלאשבקים מהגיהנום.
סאם ודין מגיעים למעבדה ופותחים את הדלת לכור המצרף כדי שקאס ישחרר את הנשמות ואת הלוואיית'נים אך בדיעבד מתברר שהלוואיית'אנים נשארו בגופו ולקחו עליו שליטה, הם מגיעים למאגר מים ציבורי ומתפרצים לתוך צינורות המים תוך כדי שהם הורגים את קאס וכעת הם חופשיים ויש להם מנהיג בשם דיק.
בפרק 9 בובי נורה על ידי לוואיית'ן ובפרק 10 הוא מת.
עם מותו של בובי הוא פוגש מלאך מוות שמנסה לקצור אותו אך בובי נמלט ונשאר בכדור הארץ בתור רוח אשר קשורה לחפץ שדין שמר למזכרת.
במהלך הפרקים בובי עוזר בארבעה מקרים אך כיוון שכוחו מועט הוא לא מצליח להופיע מול סאם ודין.
בפרק 17: סאם חווה סיוטים על לוציפר ולא מצליח להירדם במשך 6 ימים והוא מגיע לבית חולים בגלל שהוא נדרס בגלל ההזיות.
דין מחפש רופא לסאם והוא שומע על מישהו בשם עמנואל, שאומרים שהוא יכול לרפא כל פצע.
דין מחליט ללכת אליו ובדרך הוא נתקל בכמה שדים ואז הוא מגלה שעמנואל הוא קסטיאל- שלא זוכר כלום ממה שעבר, אך הוא בכל זאת מחליט להביא אותו אל סאם.
כאשר הם מגיעים לבית חולים הם רואים שיש הרבה שדים שמקיפים את הבניין ונמצאים בתוכו.
קסטיאל, מתוך אינסטינקט מגרש אותם, וכך הוא נזכר בהכול.
מתוך אשמה על שפרץ את החומה במוחו של סאם, הוא מעביר את ההזיות של סאם אליו.
בסופו של דבר בובי מופיע מולם אך האחים מקבלים את זה קשה ופוחדים שבובי יהפוך לרוח נקמנית ולא ישלוט בעצמו בשל הנקמה שהוא רוצה לנקום בדיק הלוואיית'ן (זה שהרג אותו).
לקראת סוף העונה, מצליחים דין וסאם לגנוב לוח שבו כתובה הדרך להרוג לוואיית'ן, אך אינם יכולים לקרוא אותו בגלל השפה שבה כתוב הלוח.
(בפרק 21) הם מוצאים נביא בשם קווין שמסוגל לקרוא את הלוח ומתרגם להם שכתוב שאפשר להרוג לוואיית'ן עם עצם של אדם ישר (נזירה שלא חטאה אף פעם), דם של מלך הגיהנום (קראולי), דם של מלאך שנפל מגן העדן (קסטיאל/ לוציפר) ודם של מפלצת מסוג אלפא (במקרה הזה ערפד).
כאשר סאם ודין מצליחים להשיג את העצם ואת דמו של קסטיאל ושל ערפד האלפא נשאר להם רק את דמו של קראולי אך במהלך שהם מזמנים אותו הוא לא מופיע.
מסתבר שדיק הלוואיית'ן הקדים אותם, והוא מנסה לחתום עסקה עם קראולי- הוא ייתן לדין וסאם את דמו המזויף, הם יתקרבו אליו וכך הוא יוכל להרוג אותם.
נראה שקראולי מסכים ומופיע מול סאם ודין ונותן להם דם.
בפרק הסיום בובי הולך למקומו של דיק הלוואיית'ן כדי לנקום אך סאם מנסה לעצור אותו ובובי מרים אליו יד ומעיף אותו.
בובי רואה שהוא הופך לרוח נקמנית וחוזר לסאם ולדין ונפרד מהם לשלום, הם זורקים את הבקבוק שבובי היה קשור אליו ובובי נעלם ומוסר להם הצלחה במשימה.
לקראת סוף הפרק דין וסאם הולכים למקומו של דיק ביחד עם קסטיאל, הם פוגשים אותו ותוקעים בו את העצם עם תערובת הדם.
מסתבר שהדם שקראולי נתן להם היה אמיתי והם מצליחים להרוג את דיק, אך דין וקסטיאל נשאבים ביחד לכור המצרף.
הפרק נגמר כשקראולי לוקח את הנביא קווין ומראים את דין וקסטיאל תקועים בכור המצרף האפל, וקסטיאל נעלם.
העונה מתחילה כשדין וקסטיאל בכור המצרף במשך שנה.
במהלך שהותו של דין בכור המצרף, הוא מכיר את בני (טיי אולסן)- ערפד שעוזר לו לבסוף לצאת אל כדור הארץ בתנאי שייקח אותו איתו, ודין מקיים את הבטחתו, אך ממש לפני שהוא יוצא הוא מאבד את קסטיאל, שנשאר כלוא בכור המצרף..
דין ובני מתייחסים אחד לשני כמו אל אחים.
כאשר דין חוזר לכדור הארץ, יחסיהם של סאם ודין מתדרדרים: סאם מספר לו שהוא לא חיפש אותו משום שמצא אהבה חדשה - אמיליה, וטרינרית.
במהלך העונה אנחנו רואים פלאשבקים מהתקופה של דין בכור המצרף ובמקביל את מערכת היחסים של סאם עם אמיליה.
בפרק 7 קסטיאל מצליח להיחלץ מכור המצרף על ידי נעמי ומלאכים נוספים.
קווין, הנביא ושומר הבשורה, מספר לדין ולסאם שראה בלוח השדים שיש אופציה לנעול את שערי הגיהנום לתמיד.
בשביל זה, האדם שלוקח על עצמו את האחריות לנעול את שערי הגיהנום צריך לעבור שלושה מבחנים: להרוג כלב גיהנום, להציל נשמה חפה מפשע מהגיהנום ולרפא שד על ידי הפיכתו לאנושי.
סאם הורג כלב גיהנום ולאחר מכן מנסה להציל נשמה חפה מפשע מהגיהנום- בובי, ותנקע בכור המצרף.
בני חוזר לכור המצרף כדי לחלץ את סאם ונשאר שם תוך כדי הצלתו.
בפרק 18 מתגלה שיש גם לוח מלאכים וקסטיאל שומר עליו מפני נעמי עד שקראולי מצליח למצוא אותו ולקחת אותו לעצמו.
בפרק 21 מצטרף מטטרון לסיפור.
באמצע העונה (פרקים 12–13), סאם ודין מקבלים ביקור מסבא שלהם, הנרי (אבא של ג'ון), שנסע בזמן והגיע מהעבר, על מנת להגן על סוד חשוב.
במהלך הפרק, הבנים לומדים שסבא שלהם הוא חלק מארגון סודי, שנקרא "אנשי הספר"- ארגון אשר אוסף מידע ומתעד כל יצור ופעילות על טבעית בעולם.
אחריו מגיעה "אבירת גיהנום"- שדה בדרגה גבוהה בשם אבאדון, שרודפת אחריו על מנת להשיג את הסוד.
בזמן החקירה, סאם, דין והנרי מגלים כי כל חברי "אנשי הספר" נטבחו לפני שנים רבות, ולא נותר מהם איש.
אבאדון מצליחה להגיע להנרי ולהרוג אותו, אך לא לפני שהוא מעביר לסאם ודין את הסוד- מפתח למקום השמור ביותר בעולם, שמוגן מכל יצור על טבעי ואוצר בתוכו את ספריית הידע הגדולה בעולם בכל מה שקשור לעל טבעי- הבונקר של אנשי הספר, שנמצא מחוץ לעיר לבנון בקנזס.
סאם ודין, בתור מורשות של הארגון, וכיוון שלא נשאר אף חבר בחיים, מחליטים לעבור לגור בבונקר.
מטטרון הוא בעצם כותב הבשורה של אלוהים, משמע הוא כותב הלוחות.
הוא מארגן ביחד עם קסטיאל תוכנית איך לסגור את שערי גן עדן כדי לטפל ביחד בכל הבעיות של המלאכים.
בינתיים קראולי הורג את כל מי שסאם ודין הצילו כל העונות עד שהם יפסיקו עם המבחנים ויביאו לו את לוח השדים.
לבסוף, סאם ודין מסכימים לעסקה אך בסוף הם לוכדים את קראולי ומנסים לרפא אותו על מנת לסגור את שערי הגיהנום.
קסטיאל עושה מבחנים אחרים על מנת לסגור את שערי גן העדן.
נעמי חוטפת את מטטרון, נכנסת לראשו ומגלה שכל המבחנים הם בכלל על מנת להפיל כל מלאך מגן עדן והפיכתו לבן אנוש, כחלק מנקמתו של מטטרון על גירושו מגן העדן.
נעמי מגלה זאת ומספרת לקסטיאל ולדין את החדשות, ומוסיפה שאם סאם יגמור את המבחנים שלו הוא יהיה הקורבן וימות.
העונה מסתיימת שדין מונע מסאם להשלים את המבחן השלישי ומלהפוך את קראולי לאנושי, ואילו מטטרון מוציא מקסטיאל את החסד שלו (הכח שלו)- שזהו המבחן האחרון.
כשהמבחן האחרון נשלם, המלאכים מגורשים לכדור הארץ.
העונה נפתחת בנקודת הסיום של העונה הקודמת לאחר שהמלאכים נפלו אל כדור הארץ, קסטיאל איבד את החסד שלו והוא בן אנוש רגיל.
המבחנים שסאם עבר גבו ממנו מחיר כבד, הוא נמצא בתרדמת בבית חולים והרופאים מבשרים לדין שהוא גוסס.
דין שמסרב לתת לאחיו למות פונה בקריאה נואשת לקסטיאל לעזרה, אך נענה בשתיקה ולכן מחליט להתפלל לכל המלאכים שיכולים לשמוע אותו על מנת שיעזרו לו להציל את סאם.
המלאכים שומעים את קריאתו לעזרה של דין ואחד מהם, מגיע לעזור לו, הוא מזדהה בשם "יחזקאל" וכאשר דין משוחח בטלפון עם קסטיאל, הוא מאשר לדין שיחזקאל הוא מלאך טוב ונאמן שרוצה לעזור.
באותה עת כשהוא שרוי בתרדמת עמוקה, סאם נמצא במאבק פנימי כאשר הפרש מוות מתגלה אליו ומגלה לו שהוא הגיע לאסוף את הנשמה שלו.
סאם מסכים להפסיק להילחם ולמות אך רק בתנאי שמוות יבטיח לו ששום דבר לא יוכל להחזיר אותו לחיים יותר ושאף אחד לא ייפגע יותר בגללו.
דין ששומע את הבקשה של סאם נואש ומסכים להצעתו של יחזקאל להשתלט על גופו של סאם וכך לרפא אותו, אך יחזקאל מתנה זאת בכך שסאם לא ידע שהוא בתוכו כי הוא יוכל לפלוט אותו מתוך גופו בכל זמן, דבר שיוביל למותו המיידי.
בלית ברירה, מסכים דין לשמור את העניין בסוד מסאם ועוזר ליחזקאל לרמות את סאם כדי שייתן את הסכמתו להשתלטות על גופו (מלאך צריך הסכמה על מנת להשתלט על בן אדם).
דין דואג לסאם וגורם לאחיו לחשוד שמשהו לא בסדר איתו.
קסטיאל מוצא עבודה במכולת קטנה וחי חיים רגילים רחוק מהאחים.
לאחר שקסטיאל מחליט לעזוב את עבודתו ולנסות לחזור לעבוד עם סאם ודין, יחזקאל כועס על דין ונקלע לשיחה עם מטטרון שנמצא בגן העדן לבדו, באותה שיחה מתגלה לנו כי המלאך שנמצא בגופו של סאם הוא מלאך בשם "גדריאל" ולא יחזקאל אשר נהרג בנפילה מגן העדן.
מטטרון אומר לגדריאל שהוא יודע מי הוא והוא (גדריאל) זה ששחרר את לוציפר מהמקום בו היה כלוא לאחר שבגד באלוהים, נתן לו להיכנס לגן העדן ואפשר לכל האפוקליפסה להתרחש.
מטטרון מציע לגדריאל לשתף עמו פעולה בתוכניתו להשיב סדר לגן עדן ובתמורה יעניק לו את הכבוד אותו איבד.
גדריאל מסכים לתוכנית ומקבל ממטטרון משימת חיסול של "מטרה" אותה מטטרון בחר.
לאחר שקסטיאל נקלע לעימות עם קבוצת מלאכים עוינת הוא מצליח לגבור על אחד המלאכים, רוצח אותו ולוקח לעצמו את החסד שלו ובכך מקבל שוב את כוחותיו כמלאך.
קסטיאל מתקשר לדין ומיידע אותו שכוחותיו שבו לו וכי יחזקאל, המלאך שהוא חושב שנמצא בתוך אחיו נהרג והוא אינו יודע מי השתלט על סאם.
דין מנסה לרקוח תוכנית בעזרת קווין שתאפשר לו לשוחח עם סאם בלי שגדריאל יוכל להקשיב להם אך התוכנית נכשלת וגדריאל מבצע את משימת החיסול הראשונה שלו ורוצח את קווין, מאחר שמטטרון אינו רוצה שהוא יפענח את הפתרון להחזרת המלאכים לגן העדן.
גדריאל מבשר לדין שסאם איננו יותר ועוזב את הבונקר.
דין מרגיש אשם במותו של קווין ולמרות התנגדותו של קסטיאל, מחליט לשתף פעולה עם קראולי הכלוא בבונקר, על מנת לאתר את גדריאל ולהציל את סאם.
קראולי מסכים לעזור לדין בתמורה לשחרורו ודין נאלץ להסכים.
הם מאתרים את גדריאל לאחר שהוא רצח מלאך שהיה חברו הטוב ביותר ולאחר עימות, הם מצליחים לכבול אותו.
גדריאל עובר עינויים מידי קראולי על מנת שיחשוף מידע שיאפשר להם להחזיר את סאם, אך גדריאל מסרב לשתף פעולה ומאיים לרצוח את סאם.
קראולי מציע לדין להיכנס לתוך גופו של סאם ולגלות לו על המלאך שאוחז בגופו, על מנת שיוכל להשתחרר מאחיזתו ובתמורה דין ישחרר אותו, ודין שלא מסוגל לראות את העינויים שגופו של סאם נאלץ לעבור מסכים.
קראולי מגלה לסאם שהמלאך גדריאל השתלט על גופו וסאם מצליח לפלוט את המלאך מגופו.
בסיום פרק מחצית העונה, מערכת היחסים בין האחים שוב שבורה בגלל שקריו של דין, סאם טוען שהוא היה מוכן למות ומאשים את דין בהכשלת המבחנים וסגירת שערי הגיהנום, דין מחליט להמשיך בדרכו לבדו בטענה שהוא אינו מוכן שאנשים נוספים ימותו בגללו ודרכם של האחים נפרדת.
אחרי שהאחים נפרדים דין ממשיך את החיפוש אחר מפלצות ושדים.
קראולי פוגש את דין ומשכנע אותו שצריך להרוג את אבדון ושהדרך היחידה להרוג אביר גיהנום היא בעזרת הלהב הראשון (הלהב שקין הרג בעזרתו את הבל).
דין וקראולי הולכים לפגוש את קין על מנת לשכנע אותו להעביר להם את הלהב הראשון.
קין אומר לדין שהלהב בלי סימן קין הוא חסר כוחות ואת הסימן אפשר להעביר רק למי שראוי לסימן.
דין מסכים שקין יעביר אליו את הסימן ולקבל את ההשלכות של הסימן.
קין אומר להם שאין לו את הלהב הראשון ושהוא זרק אותו במקום הכי נמוך בים.
קראולי ודין מסכמים ביניהם שקראולי יחפש את הלהב והם יהרגו את אבדון.
הם הורגים את אבדון, אבל מאז שדין הורג עם הלהב הראשון הוא נעשה צמא למוות והורג שוב.
סאם ודין מתכננים להרוג את מטטרון בעזרת הלהב הראשון משום שזה הסיכוי הטוב ביותר שלהם.
בין מטטרון לקסטיאל יש מעין מלחמה ומטטרון מספר לקסטיאל שהוא הרע בסיפור.
אחרי שקסטיאל אוסף המון תומכים, מטטרון מספר להם שהוא לא מי שהם חושבים שהוא וכל תומכי קסטיאל עוברים לצד של מטטרון.
גדריאל עובר לצד של קסטיאל משום שהוא יודע שמטטרון שיקר.
קסטיאל וגדריאל הולכים לגן עדן על מנת להביס את מטטרון.
דין ומטטרון נפגשים ולדין יש את הלהב הראשון, אך אף על פי שלדין יש את הלהב הראשון למטטרון יש כוח מלוח המלכים.
מטטרון מנצח, ודוקר את דין עם חרב מלאכים.
סאם מוצא את דין מדמם על הרצפה ולוקח אותו.
מטטרון חוזר לגן עדן וקסטיאל גורם לו לספר את הסיפור האמיתי בזמן שקסטיאל מפעיל בסתר "רדיו" שכל המלאכים ישמעו את דברי מטטרון ושובר את לוח המלאכים.
המלאכים שמעו את הסיפור האמיתי ופונים נגד מטטרון,הם כולאים את מטטרון בגן עדן.
בדקות האחרונות של הפרק רואים את דין פותח את העיניים שלו והן שחורות כשל שד.
בתחילת העונה קראולי ודין מבלים יחד לאחר שדין הפך לשד וקיבל את אות הקין שהפך אותו לאביר גיהנום, בינתיים קסטיאל גוסס מאחר שהחסד שלו נגנב, סאם מחפש את דין ולאחר מכן אחרי שהוא מגלה שדין הפך לשד, סאם וקסטיאל לוכדים את דין והחזירו אותו להיות אנושי.
מאז הם מחפשים דרך להסיר את אות קין מידו של דין.
בינתיים בגיהנום, קראולי פוגש את אימו, מכשפה בשם רואינה (רות' קונל), והיחסים ביניהם מתחילים להתהדק, קראולי זורק את רואינה לאחר שזו מנסה לחסל את דין.
סאם, המנסה להסיר את "אות קין" מדין, מגלה מרואינה על "ספר הארורים" המסוגל להסיר כל קללה.
צ'ארלי (פלישיה דיי) המחזיקה את הספר נרדפת על ידי משפחת שטיין (מבית "פרנקנשטיין" הידוע) מוסרת אותו לאחים שמחליטים להשמידו.
סאם שומר על הספר בסוד ומעמיד פנים שהושמד בעודו כורת ברית עם רואינה הדורשת ממנו להרוג את קראולי בתמורה לעזרתה בפענוח הספר.
סאם כולא את רואינה עד שתמלא את חלקה בהסכם.
לצורך פענוח הספר סאם משיג את "הקודקס" שמצריך פענוח בפני עצמו, לצורך כך הוא מבקש את עזרתם של צ'ארלי וקסטיאל.
כאשר רואינה מכעיסה את צ'ארלי, היא בורחת למלון שם היא מצליחה לפענח את ה"קודקס", אך חבר ממשפחת "שטיין" הרודף אחרי צ'ארלי מצליח להשיג ולהרוג אותה- לא לפני שהיא שולחת מייל המכיל את פיענוח ה"קודקס" לסאם.
דין שמגלה את כל הסיפור כועס ומאשים את סאם במותה של צ'ארלי.
סאם מנסה לחסל את קראולי באמצעות שקית כישוף שהוכנה על ידי רואינה, אך לאחר שנכשל רואינה דורשת את שחרורה ואת "ספר הארורים" כתמורה לעזרתה.
בינתיים דין מנסה לעבוד על "מקרה" עם הצייד רודי.
לאחר שדין נמנע מלסייע לרודי שנלקח כבן ערובה על ידי ערפד דין מחליט לזמן את "מוות" עצמו.
בינתיים רואינה עובדת על הלחש להסרת האות הדורש 3 מרכיבים: 1. הפרי האסור.
3. להקריב מישהו שמטילת הלחש (רואינה) אוהבת.
דין מתקשר לסאם ומבקש את עזרתו, סאם מגלה את תוכניתו של דין ומנסה לשכנע אותו שהם ה"טובים".
לאחר שסאם מסכים להקריב את עצמו, נותן "מוות" לדין את החרמש על מנת שיהרוג את סאם.
סאם נותן לדין תמונות ישנות של אמם המחבקת אותו כדי שיזכור מהי "אהבה", ודין מניף את החרמש והורג את "מוות".
רואינה מטילה את הלחש שיוצר ברק המסיר את "אות קין", ואז משתחררת ומשתמשת בקסם של "ספר הארורים" כדי לכשף את קסטיאל שיהרוג את קראולי.
סופת ברקים משתוללת משחררת את האפילה בעוד סאם ודין מנסים להימלט ברכבם.
הפרק מתחיל לאחר שהאפלה שוחררה בסיום העונה הקודמת.
סאם ודין פוגשים סגן שריף בשם ג'נה בעיירה שאנשים אחוזי דיבוק במחלה עתיקה שגורמת להם להרוג אחד את השני.
הם פוגשים גבר נגוע שאשתו מתה עם תינוקת קטנה שנולדה לא מזמן, ודין רוצה להרוג את כל מי שנגוע אך סאם רוצה למצוא תרופה ומשתמש בעצמו כהסחת דעת בזמן שדין ושריף ג'נה בורחים מהעיירה לסבתה.
בזמן שסאם מנסה למצוא תרופה הוא נדבק במחלה ומקבל חיזיון שאומר שהמחלה עתיקה מימי התנ"ך, סאם מוצא תרופה בעזרת שמן קודש מרפא את עצמו ותושבי העיירה.
דין רדוף על ידי חיזיון מהאפלה שאומרת לו שהוא שחרר אותה לחופשי ושהם מקושרים והם תמיד יעזרו אחד לשני.
רואינה מטילה כישוף על קסטיאל שיגרום לו להרוג את קראולי, אך זה לא מצליח וקראולי מצליח לברוח בגלל הפעלת האזעקות העתיקות בגן עדן ובגיהנום.
קסטיאל לבסוף נתפס על ידי שני מלאכים כשהוא מתחנן לעזרה.
סגן שריף ג'נה באה להחליף חיתול לתינוקת אמארה ורואה את אות קין על כתפה השמאלית.
התינוקת אמארה גדלה בקצב מהיר למדי ומתגלה שהיא האפלה, ואחות של אלוהים.
אלוהים מתגלה בתור צ'אק (הוא לא אוהב שקוראים לו אלוהים), והוא חזר מכיוון שרצה שמטטרון יעזור לו לסיים את האוטוביוגרפיה שלו.
לוציפר מצליח להשתחרר מהכלא שלו בגיהנום בעזרת חזיונות שהוא שולח לסאם, ובהם הוא מראה לו שהדרך היחידה להביס את אמארה היא בעזרתו.
סאם, שחושב שהחזיונות מגיעים מאלוהים, נפגש עם לוציפר בכלוב זמני שנבנה עבור המפגש באמצע הגיהנום, על מנת לשחרר את לוציפר.
דין וקאס, שמגלים על תוכניתו, הולכים אחריו, ולאחר שהם מגלים כי הכל היה תרמית של לוציפר, הוא מכניס אותם יחד איתו לכלוב.
בסופו של דבר, לוציפר מצליח להשתחרר מהכלוב הזמני כשהוא מדבר עם קאס, מבטיח לו שהוא יעזור להביס את אמארה, ולכן קאס מסכים לו להשתלט עליו.
הבנים לא מודעים לכך שלוציפר הצליח להשתחרר והוא נמצא בתוך קאס.
בהתחלה מטטרון עוזר לו, אבל אז הוא מתחיל לכעוס על צ'אק וקורא לו פחדן שלא עוזר.
צ'אק כועס אבל לבסוף הוא מחליט לעזור לסאם ודין.
בינתיים סאם ודין מתחילים לרקום תוכנית עם צ'אק, הם משחררים את לוציפר מאמארה, אבל אמארה תפסה את מטטרון והעלימה אותו.
כשלוציפר נפגש עם צ'אק הם מתחילים לריב אבל בסוף הם משלימים.
צ'אק אמר לבנים שלוציפר לא מספיק, בפעם האחרונה הוא נלחם עם אמארה הוא נעזר בכוחותיהם של הארכי-מלאכים (מלאכים עליונים) וגם זה בקושי הצליח.
הוא אומר שבשביל להחזיר לחיים את הארכי-מלאכים צריך זמן, זמן שאין להם.
לבסוף סאם ודין חושבים מי יכול לעמוד לצידם כדי לפצות על הארכי מלאכים, והם מגייסים למשימה מכשפות, מלאכים ושדים.
כאשר הם יוצאים למשימה, צ'אק מנסה ללכוד את אמארה אבל לא מצליח כי אמארה תוקפת אותו והוא גוסס, וגם היא תלשה את לוציפר מהגוף של קאס.
בחוץ השמש גוססת, כולם מוותרים, אבל לבסוף מוצאים תוכנית - מפני שאמארה היא האפלה, צריך לתקוף אותה עם אור, ולכן כולם מתחילים לאסוף נשמות, מכיוון שהן מכילות הרבה אור וכוח.
התוכנית לא צולחת, אך בילי מלאכית המוות באה לעזרה ומביאה הרבה נשמות.
רואינה מכניסה את כל הנשמות למין פצצה שאותה היא מניחה בתוך דין, כך שברגע שדין יכווץ אצבעות הוא יתפוצץ ובתקווה גם אמארה.
דין שוגר אל אמארה והם מדברים, אמארה מסבירה לו שהשמש גוססת מכיוון שהאור של אלוהים דועך, אז השמש גם דועכת.
דין מבין את המצב ומנסה לשכנע את אמארה בדיבורים, אף על פי שהיא מרגישה את כל הכוח שיש בדין, הם מדברים ודין מצליח לשכנע את אמארה להשלים עם צ'אק.
בינתיים "אשת ספר" בריטית מגיעה לבונקר במטרה לקחת את סאם ודין, בהסבר שהם גורמים להרבה מאוד צרות.
בינתיים אמארה וצ'אק השלימו, אמארה אמרה לדין: "מפני שהחזרת לי מה שרציתי באמת, אני אחזיר לך מה שרצית".
בינתיים כולם חושבים שדין מת, אבל בדרך לחזור לבונקר אין לו קליטה להתקשר למישהו, הוא שומע מישהי קוראת לעזרה ורואה את אמא שלו בחיים.
העונה ה-12 של הסדרה החלה עם שידור הפרק הראשון ב-13 באוקטובר 2016 והסתיימה לאחר 23 פרקים, כאשר האחרון שבהם שודר ב-18 במאי 2017.
העונה נפתחת כאשר יודעי הספר הבריטים חוטפים את סאם, דין ומארי שחזרה עכשיו מהמתים יוצאים להציל אותו.
לבסוף הם פוגשים יודעת ספר בריטית שחטפה אותם מכיוון שהיא רוצה לחלץ מהם מידע באלימות אבל הממונה עליה רוצה רק לדבר ולהכיר את הציידים האמריקאים.
דין סוגר עסקה עם בילי (מלאכית המוות) שהיא תעזור להם לברוח ובתמורה דם של אחד הווינצסטרים ישפך בחצות.
כשבילי באה בחצות מארי מציעה את עצמה בילי מסכימה אבל לפני שהעסקה מתקיימת קאס הורג את בילי אבל לא לפני שהיא מזהירה שביטול העסקה יגרום להשלכות במידה קוסמית.
דין מתעצבן על קאס כי הוא לא יודע מה יהיו ההשלכות של ביטול העסקה.
ארתור קאצ' בהוראת יודעי הספר הבריטיים מנקה את השטח אחרי סאם ודין והורג את כל מי שהיו מעורבים בחטיפתם (בני אנוש).בהמשך הפרקים מנסים למנוע את הולדתו של הנפיל ומציאתה של קלי, ונכשלים עד שמוצאים אותה ברגע הלידה.
הילד יוצר קרע לעולם אחר, בו סאם ודין לא נולדים והאפוקליפסה בשיאה.
קאס מוצא את העולם הזה, והוא עובד יחד עם סאם, דין וקראולי בשביל לשלוח את לוציפר-שרוצה את בנו - לכלוב שוב.
קראולי הורג את עצמו בשביל להשלים את הקסם, אך הקסם נכשל.
דין וסאם בורחים וקאס מצטרף אחריהם, אבל לוציפר הורג אותו.
מארי מגיעה ונלחמת עם לוציפר, והם נדחפים אל תוך הקרע, והוא נסגר עליהם.
סאם מגלה שקלי מתה בלידה, ומוצא את הילד, שמתברר שהוא כבר בוגר.
הסדרה חודשה ל-23 פרקים נוספים ועלתה לאוויר ב-12 באוקטובר 2017.
לאחר 13 פרקים יצאה להפסקה וחזרה לשידור ב־1 במרץ 2018 ונחתמה ב-20 במאי.
פרק החזרה לשידור היה פרק פארודי שבו סם ודין מוצאים עצמם בתוך פרק של הסדרה סקובי-דו.
בהמשך העונה התקיים מאבק מתמשך ליצור פתח למציאות המקבילה לשם החזרת מרי משם, מאבק שהצטרפו אליו ארתור קאצ', רווינה, וגם גבריאל.
לבסוף הצליחה החבורה להגיע לשם ולהחזיר את כולם למעט גבריאל שמת בקרב מול מייקל וכן לוציפר.
השניים חתמו על עסקה שבה הם עזרו אחד לשני להגיע בחזרה לעולם הזה שבו מייקל כמעט ביצע בו שואה המונית, ולוציפר כמעט שכנע את ג'ק להצטרף אליו לנטישה של העולם לטובת היקום.
כשג'ק גילה על העסקה הוא עצר את מייקל וכמעט שהרג את לוציפר אך ברגע האחרון לוציפר גזל ממנו את החסד שלו.
במצב הנואש הזה דין הסכים למייקל השבור להיכנס לגופו לשם הבסת לוציפר, והוא אכן הרג את לוציפר סופית אך שמר על גופו של דין והעונה הסתיימה ביציאתו לעולם תוך אי ודאות לגבי צעדיו העתידיים.
העונה עלתה לאוויר ב-11 באוקטובר 2018. העונה כללה 20 פרקים, והפרק האחרון שודר ב-25 באפריל 2018.
הסדרה פותחת עם מייקל בגופו של דין.
הוא מנהל ניסויים על ערפדים וסוגר עסקות עם מפלצות.
סם, מרי ובובי נלחמים באנשי זאב חזקים במיוחד שכלום לא עובד איתם כשלפתע דין נכנס, חלש מאוד ומתברר שמייקל עזב את גופו.
הבנים מבררים מה קרה ומגלים שדמות מקבילה לקאיה, פוגעת עם קלשון קסום בדין וזה סילק את מייקל.
ג'ק מגיע לקריסת מערכות כאשר מתברר שהגוף האנושי שלו לא שורד בלי החסד שלו.
הבנים יוצרים קשר עם שאמן שנותן להם חסד של ארכי מלאך גבריאל אך זה מאיץ את מותו של ג'ק.
הבנים יוצרים קשר עם לילי שהחליטה לוותר על הקסם ולהזדקן כדי להגיע לגן עדן להיות עם ביתה.
קסטיאל עלה לגן עדן להביא את נשמתו של ג'ק כשהוא מגלה שהכלום חדר לגן עדן כדי לקחת את ג'ק.
קסטיאל סוגר עסקה עם הריק כדי לשחרר את ג'ק ואומר לו לקחת אותו במקומו, הריק מסכים אבל משנה חלק מהעסקה ואומר שיגיע רק כקסטיאל יחוש את השמחה הכי גדולה שלו.
קסטיאל מסכים וג'ק חוזר לחיים.
הוא משתמש בנשמתו, חלק קטן כדי לשרוד.
מייקל מתחיל לאסוף צבא של מפלצות.
דין, סם, קסטיאל וג'ק מנסים להילחם אבל מייקל חוטף את ג'ק.
דין וקסטיאל משכנעים את קאיה הרעה לתת להם את החנית שלה כדי להרוג את מייקל ובתמורה יעזרו לה לחזור לעולמה.
כשכל החבורה נלחמת במייקל ודין שורט אותו בחנית מייקל משתלט חזרה על דין.
הוא נטש את גופו של דין כי דין נאבק בו ומייקל חיכה לרגע הנכון כדי להשתלט על דין ולשבור את רוחו.
סם וקסטיאל נכנסים לראש של דין, ויחד עם דין הם כולאים את מייקל.
בילי, מלאכית המוות אומרת לדין שיש רק דרך אחת לסיים עם מייקל וזה לבנות קופסה חסינת קסם, להיקבר בתוכה בקרקעית הים.
סם ודין מוצאים פנינה שמגשימה משאת לב, ודין כנראה רצה שג'ון, אבא שלו יחזור, ואכן כל המשפחה מתאחדת.
אך הם מבינים שאין ברירה וחייבים להחזיר דברים לאיזון ומרסקים את הפנינה.
מייקל ממשיך להיאבק עם דין ולצאת מתוך הראש של דין.
דין נפגע קשה (טראומת ראש) במאבק מול הגרגון.
כשהוא חסר הכרה, דין כבר לא עומד על המשמר, ומייקל מצליח להימלט מראשו.
והכלי החדש שלו הוא רווינה.
מייקל מכריח אותה להגיד "כן" בהבטחה שהוא שישאיר אותה בחיים וימצא גוף מארח אחר ומאיים שיהרוג את כל האנשים שהיא אוהבת בבונקר.
ג'ק נלחם במייקל (ותוך כדי כך שורף את נשמתו) כדי להציל את דין, סם וקסטיאל, הורג אותו ומקבל בחזרה את החסד שלו ואת כוחו הגדול.
כולם דואגים לג'ק, וקסטיאל מנסה ליצור קשר עם אלוהים לשחזר את נשמתו של ג'ק.
ניק מחליט להעיר את לוציפר מהריק, ולשם כך הוא צריך את דמו של ג'ק.
הוא חוטף את דונטלו הנביא ומקליט אותו זועק לעזרת סם ודין שמזדרזים לעזור לו.
הוא מספר להם שהזריק לו רעל ואם יהרגו אותו יהרגו גם הנביא.
הם לוקחים אותו לבונקר ומנסים להוציא הודאה באלימות.
הוא מבקש לדבר עם ג'ק ונוגח בראשו.
הדם של ג'ק נספג בחולצה של ניק ואז ניק מספר איפה שם את הנביא.
הם נוסעים איתו והוא מגלה להם את התוכנית.
בעוד שדין מנסה להציל את דונטלו ניק תוקף קשות את סם וכמעט הורג אותו.
ניק בורח ומנסה להחזיר את לוציפר.
ג'ק מרגיש בנוכחותו ויחד עם מרי הם מתעופפים לשם.
ג'ק הורג את לוציפר שוב (או מונע ממנו לחזור) והורג את ניק באכזריות, תוך כדי עינוי.
הוא מתעופף להציל את סם וחוזר להתעמת עם מרי.
היא אומרת לו שמשהו לא בסדר אצלו, הוא מאבד שליטה והורג אותה.
הוא חוטף את רווינה וספר הארורים בניסיון לשנות את הנעשה, אך הוא מצליח להחזיר רק גופה ריקה של מרי והבנים שורפים אותה.
קסטיאל בודק בגן עדן היכן היא ומגלה שהיא מאושרת.
בעקבות כך שג'ק שרף את הנשמה הוא מאבד את היכולת לעשות טוב.
מכיוון שג'ק בעקבות איבוד שליטה עצמית הרג את אמם של סאם ודין, דין מבין שהוא חייב להרוג את ג'ק.
אלוהים (צ'אק) מגיע אליהם ונותן לדין אקדח מיוחד שבאמצעותו הוא יכול להרוג את ג'ק אך דין מחליט לבסוף לוותר.
אלוהים, (שנראה כאילו הוא צופה במה שמתרחש ונהנה מהמצב), מחליט להתערב והורג את ג'ק.
סאם לוקח את האקדח ויורה באלוהים, אלוהים מתעצבן, נוקש באצבעותיו ומכריז "ברוכים הבאים לסוף".
בעקבות כך משתחררות כל הרוחות מהגיהנום.
בסצנה האחרונה רואים חלק גדול מהמתים שחזרו מתקרבים אל השלישייה במטרה להרוג אותם.
העונה נפתחת במאבק של השלושה עם הנשמות שעלו מהגיהנום בתור רוחות רפאים.
שד בשם בעל פעור משתלט על גופתו של ג'ק ומציע עזרה במאבק.
בהמשך מתברר שהוא תכנן לנצל את המצב על מנת לשאוב את הנשמות אל עצמו ולצבור עוצמה אינסופית אך ברגע האחרון הוא נעצר בידי קסטיאל.
לבסוף רווינה מצליחה לסגור את השער לגיהנום במחיר חייה.
הסדרה נמשכת בניסיונות של החבורה לנצח את צ'אק או לפחות לכלוא אותו.
ג'ק מוחזר מהריק על ידי הריק ומוות ומבצע מספר שלבים בדרך להפיכת עצמו לפצצה שתשמיד את צ'אק לפי הדרכת ספר המוות של אלוהים.
ברגע האחרון מתברר שגם זה בתכנון של צ'אק וכך הוא הצליח לשכנע את אמארה להתמזג אליו ולהפוך לישות עם כוח אינסופי.
לאחר מכן הוא יוצא אל החבורה ומביע את זעמו על העובדה שהם לא השלימו את התפקיד שהוא ייעד להם ולכן הוא מניח לג'ק למות, ומעלים את כל האנושות.
דין וקסטיאל נאלצים להתמודד עם מוות וברגע האחרון קסטיאל אומר לדין שהוא אוהב אותו, מה שגורם לו לשמחה ובכך מזמן את הריק, ששואב אותו ואת מוות.
החבורה מתחילה לגשש בעולם שהתרוקן מכל יושביו כולל בעלי החיים ומבינים שצ'אק ניצח ומביעים את כניעתם.
אבל צ'אק מסרב לקבל את הכניעה ונותן להם להמשיך להתבודד בעולם כעונש.
ג'ק מרגיש נוכחות והחבורה הולכת בעקבות הרגשתו לכנסייה ומוצאת את מייקל שכעת שוב מוכן לעזור להם נגד אביו.
החבורה מצפה ממנו שיוכל לקרוא את ספר המוות של אלוהים אך הוא נכשל בזה.
לטענתו הוא הוחזר מהריק על ידי הריק ומביא איתו את מוות החדשה.
רגע לפני שהיא קוראת את סוף הספר היא נקטלת בידי לוציפר שחושף שזה היה צ'אק שהחזירו מהריק כדי למנוע מהם לקרוא את הספר.
מייקל נאבק בו ומצליח להורגו.
כעת החבורה מצליחה לקרוא ולפענח את הספר.
החבורה נוסעת לאגם במינסוטה ומבצעת את הטקס שאמור לשחרר כוח אדיר שיהרוג את אלוהים.
פתאום הטקס נקטע וצ'אק מופיע.
הוא מודה למייקל שגילה לו על ההתארגנות הזאת אך מחסל אותו בשל שיתוף הפעולה שביצע בעבר.
לאחר מכן הוא פונה אל סאם ודין ומחליט להיאבק בהם בידיים.
למרות כל המכות שספגו השניים עומדים מחייכים אל צ'אק ומפנים את תשומת ליבו לג'ק שעמד מאחוריו.
צ'אק מנסה להעלימו אך ג'ק לא נעלם אלא תופס את צ'אק ומרוקן אותו מכל כוחותיו.
אז השניים חושפים בפניו שאמנם ג'ק נותר חסר כוחות אחרי הפיצוץ אך הפך לשואב כוחות מכל סביבתו.
הוא ספג את כוחותיהם של מייקל ולוציפר וכעת הוא ספג את כל כוחות של צ'אק כאשר הוא נאבק בסאם ודין.
השניים מחליטים להתעלם מצ'אק ומניחים לו לחיות כאדם רגיל ובודד בעולם.
ג'ק כעת מאוחד בהרמוניה עם אמארה מחזיר את כל האנושות ונפרד מסאם ודין באמרו שהוא נמצא בכל מקום ולא הולך להתערב יותר ביצירה כשם שצ'אק עשה בלי תבונה.
סאם ודין מרגישים חופשיים בפעם הראשונה.
והם מתחילים בנסיעה משותפת שלהם באימפלה לעבר האופק.
הפרק האחרון של העונה הוא הפעם הראשונה שפתיח הפרק של סוף כל העונות אשר משדר את אירועי הפרקים הקודמים לא מנגן השיר Carry On My Wayward Son של Kansas.
הפרק מתחיל כאשר האחים יוצאים למסע ציד אחר קן ערפדים.
דין נפגע אנושות כאשר הוא משופד על מוט ברזל, הוא מנחם את סם ומבטיח לו שיהיה איתו בכל מקום שאליו סם ילך ואז מת.
לאחר מותו של דין סאם ממשיך בהתחלה בחיי הצייד אך לבסוף מקים משפחה עם בת זוג, מגדל ילד שלו הוא קורא דין ומזדקן.
בינתיים דין שנמצא בגן עדן מגלה שג'ק החזיר את קסטיאל ויחד הם שינו את גן עדן וכעת כל גני העדן האישיים של כולם מאוחדים.
דין פוגש את בובי שמספר על כך שג'ק גם שחרר אותו מהמעצר בגן עדן ושהוריו גרים לא רחוק משם.
דין יוצא לנסיעה באימפלה וכאשר הוא מפעיל את הרדיו מתחיל השיר Carry On My Wayward Son.
סאם המזדקן מגיע לבסוף לסוף חייו, מת ועולה אל גן עדן.
כאשר דין יוצא מהאימפלה מעל גשר שעובר מעל לנהר הוא פוגש את סאם שחוזר להיראות כמו שהיה כשדין נפטר והסדרה נחתמת כאשר האחים צופים אל האופק בגן עדן.
בקטע נוסף שאחרי הכתוביות הראשונות אקלס ופדלקי שוברים את הקיר הרביעי כשהם פונים לצופים ומודים להם על 15 של צפייה ותמיכה.
המצלמה מתרחקת מהם כאשר הם מנופפים לשלום יחד עם כל צוות העורכים, הכותבים, הצלמים ושאר עובדי הסדרה עד אשר הבמאי צועק קאט.
ג'נסן אקלס - דין וינצ'סטר
ג'ארד פדלקי - סאם וינצ'סטר
קתרין ניוטון - קלייר נובאק
ביוני 2021, הוכרז שסדרת פריקוול בשם "The Winchesters" המתמקדת בהוריהם של סם ודין, ג'ון ומרי, נמצאת בפיתוח ב-CW.
הסדרה מופקת על ידי ג'נסן אקלס, אשתו דניל אקלס (שגילמה את אנאל בסדרה), ותסריטאי "על טבעי" רובי תומפסון.
אקלס גם יחזור על תפקידו כדין וינצ'סטר בתור הקריין.
הזמנת פיילוט לסדרה אושרה על ידי ה-CW בפברואר 2022. במרץ 2022, הוכרז כי מג דונלי ודרייק רודג'ר לוהקו לתפקיד מרי וג'ון.
במאי 2022, ה-CW הודיעו כי יפיקו את הסדרה.
על כלבים וגנבים 2: הרפתקאות פאטץ' בלונדון (מוכר גם כ:על כלבים וגנבים 2; באנגלית: 101 Dalmatians II: Patch's London Adventure) הוא סרט הנפשה משנת 2003, שהופץ על ידי חברת וולט דיסני היישר לווידאו ביתי.
הסרט הוא סרט המשך לסרט "על כלבים וגנבים".
פאטץ' הוא גור כלבים קטן של פונגו ופרדיטה.
הוא חולם להיות "כלב-פלא" אמיתי וייחודי יחסית לאחיו, כמו "חץ מקשת", כוכב הטלוויזיה האהוב עליו.
קרואלה דה ויל חוטפת את אחיו הגורים.
פונגו ופרדיטה מתקשים להחזיר אותם.
פאטץ' וחץ מקשת מתגייסים לסייע, במיוחד לאחר שקרואלה לוכדת גם את פונגו ופרדיטה בכלובים.
בסופו של דבר נאבק פאטץ' בקרואלה דה ויל לצד חץ מקשת, והם מצילים את משפחת הכלבים של פאטץ'.
בזכות מעשה זה הוא זוכה להערכה מבני משפחתו כ"כלב-פלא".
על כפות המנעול, סיפורי אהבים הוא קובץ סיפוריו השלישי של הסופר העברי שמואל יוסף עגנון, ראה אור לראשונה בשנת 1922.
בדמי ימיה - נובלה העוסקת בזוגות אוהבים אשר לא הצליחו לממש את אהבתם.
הנובלה מתחילה בשורה "בדמי ימיה מתה אמי.
מעט ורעים היו ימי שני חייה".
מספר את סיפורה של תרצה ואמהּ לאה, שתי דמויות הניצבות מול החברה ומנסות להיאבק בה.
סיפור פשוט - רומן פסיכולוגי המתאר את אובדן השפיות של הגיבור, ובנוסף, מעביר ביקורת חברתית נוקבת על העיירה היהודית הגלותית.
בנערינו ובזקנינו - סיפור העוסק בנציג הציונים הצעירים החוזר לביתו.
מלוויו, בני בוצ'אץ', שומעים על פרעות שפורעים ביהודים בעיירה הסמוכה לבוצ'אץ', ומחליטים לנסוע לשם.
הסיפור מתאר את שאר עלילות גבורתם ופחדנותם.
שם הסיפור נלקח מספר שמות י' ט': "ויאמר משה בנערינו ובזקנינו נלך".
גבעת החול (בגרסתו הראשונה נקרא "תשרי") - סיפורו של חמדת, הוא עגנון, החי ביפו כדמות אנטי-ממסדית.
לילות - סיפור המבוסס על אגדות מיתולוגיות ומתרחש בנווה צדק.
אחות - סיפורו אהבתם של נעמן, משורר צעיר מיפו, ואחותו.
עובדיה בעל מום - סיפור העוסק בגיבור משולי החברה המאורס לשפחה מופקרת.
חופת דודים - סיפור העוסק בשומר בית הקברות הנושא לאישה את צילה העולה מן הקבר.
פנים אחרות - סיפורם של טוני ומיכאל הרטמן, בשעות הראשונות לאחר שהתגרשו.
הרופא וגרושתו - סיפור העוסק באהבה המורכבת של רופא ואחות יהודים.
הרופא מתקשה להתמודד עם העובדה שלאחות היה קשר מיני עם מישהו אחר לפני היכרותם.
בתחילת 1913 כתב עגנון, שהתגורר בברלין, למו"ל פישל לחובר מוורשה, שקיבל את הצעתו להוציא לאור קובץ של סיפוריו, שבו ייכללו סיפורי אהבים שפורסמו קודם לכן בכתבי העת "הפועל הצעיר" ו"בינתיים".
עגנון הוסיף "רוצה אני לעבד ולעבד את הדברים האלה עד כמה שידי מגעת, שלא יהא לבי נוקף אותי בקראי אותם בספר" - זו הייתה דרכו ביחס לסיפוריו, להמשיך ללטשם גם לאחר שפורסמו.
עגנון הציע לקובץ את השם "עד שיפוח היום", שם הלקוח משיר השירים.
תוכנית זו לא יצאה לפועל, אך לאחר מלחמת העולם הראשונה חזר עגנון לעסוק בפרסום קובץ דומה, בשם "על כפות המנעול" (גם שם זה נלקח משיר השירים), הפעם בהוצאת יודישער פערלאג הברלינאית.
קובץ סיפורים זה אכן יצא לאור בסתיו 1922, וכלל 75 עמודים ובהם שישה סיפורים: "אחות", "תורה וגדולה", "מיטתו של שלמה יעקב", "הסדר", "עובדיה בעל מום" ו"חופת דודים".
באביב 1932 יצאו לאור בהוצאת שוקן "כל סיפוריו של שמואל יוסף עגנון", בארבעה כרכים, שהרביעי שבהם נקרא "סיפורי אהבים", וכלל, ב-295 עמודים, שלושה מהסיפורים שנכללו ב"על כפות המנעול" (שלושת האחרים שולבו ברומן "הכנסת כלה"): "אחות", "עובדיה בעל מום" ו"חופת דודים", ואליהם נוספו הסיפורים "כיפורים", "בדמי ימיה", "בנערינו ובזקנינו" ו"גבעת החול".
בקיץ 1953 יצאה לאור של מהדורה חדשה של "כל סיפוריו של שמואל יוסף עגנון", בשבעה כרכים, ובה חזר קובץ הסיפורים להיקרא "על כפות המנעול", עם כותרת המשנה "סיפורי אהבים".
לקובץ זה, בן 490 עמודים, נוספו הנובלה "סיפור פשוט" והסיפורים "לילות", "פנים אחרות" ו"הרופא וגרושתו", ונגרע ממנו הסיפור "כיפורים".
על טבע האלים הוא דיאלוג פילוסופי שנכתב על ידי הפילוסוף הרומאי מרקוס טוליוס קיקרו ב-45 לפנה"ס.
דיאלוג זה כולל שלושה ספרים שבכל אחד מהם מתקיים דיון על אודות התאולוגיה של אסכולות פילוסופיות שונות.
הדיאלוג מתרכז בדיון על אודות התאולוגיה של האסכולה האפיקוראית, של האסכולה הסטואית ושל האקדמיה האפלטונית.
קיקרו, שהקדיש את הדיאלוג לידידו ברוטוס, אינו לוקח חלק פעיל בוויכוח.
גאיוס וליוס מייצג את האסכולה האפיקוראית, קווינטוס לוקיוס באלבוס - את האסכולה הסטואית, וגאיוס קוטה - את זרם הספקנות של האקדמיה האפלטונית, שעמו נמנה גם קיקרו עצמו.
הספר הראשון כולל את המבוא, את דברי וליוס בזכות התאולוגיה האפיקוראית, ואת דברי הביקורת של קוטה על תאולוגיה זו.
הספר השני מתרכז בדברי באלבוס בזכות התאולוגיה של האסכולה הסטואית, ובספר השלישי ניתנים דברי הביקורת של קוטה על דבריו של באלבוס.
פילוסופים אלה מציגים את דעותיהם של הפילוסופים מן העת העתיקה באשר לאלים ולהשגחה העליונה.
האתאיזם הנסתר של אפיקורוס, שסבר כי האלים מורכבים מאטומים וכי אין להם כל עניין בבני האדם, מותקף על ידי קוטה שקיקרו שם את הדברים בפיו.
קוטה מנתץ גם את טיעוניהם של הפילוסופים הסטואיים בדבר ההשגחה העליונה.
(על פי התאולוגיה הסטואית קיימים אלים רבים, אך כולם מובלים על ידי התבונה האלוהית).
קיקרו משוכנע כי האמונה בקיומם של האלים ובהשפעתם על העולם חייבת להיות מעוגנת בחיי אנוש.
היות שלאלים יש השפעה רבה על ממשלות העיר והמדינה, היא משותפת לכל העמים, וכמוה כחוק הטבע, צריך לחזק אמונה זו בקרב המון העם.
קיקרו סבור כי קיומם של האלים הוא הכרחי, ובאותו אופן הוא חושב גם על אודות הישארות הנפש.
אך נראה כי הוא מסתייג מריבויים של האלים, ואינו רואה בהם אלא תולדה של אל אחד שאותו הוא רואה כישות חופשית שאיננה מתמזגת עם יסודות בני תמותה - ישות המניעה את כל הדברים שהיא עצמה בעלת תנועה נצחית.
נראה כי קיקרו לווה מאפלטון את רוב טיעוניו אלה - טיעונים ששימשו גם את הנוצרים הראשונים במאבקם נגד האתאיזם.
דיאלוג זה של קיקרו והמסות הפילוסופיות שלו "על הנבואה" ו"על החובות" השפיעו רבות על הפילוסופים של עידן האורות מן המאה השמונה עשרה ובהם וולטר שאמר כי הדיאלוג "על טבע האלים" הוא אולי הספר הטוב ביותר שנכתב בעת העתיקה.
הדיאלוג "על טבע האלים" תורגם מלטינית לעברית על ידי אביבה קציר שהוסיפה לטקסט הערות רבות.
יוחנן גלוקר הוסיף לו מבוא מקיף.
על מה אני מדבר כשאני מדבר על ריצה (ביפנית: 走ることについて語るときに僕の語ること) הוא שמו של ספר זיכרונות מאת הסופר היפני הרוקי מורקמי.
הספר נכתב ביפנית ותורגם לעברית בידי עינת קופר.
בספר מתאר מורקמי את זיכרונותיו וחוויותיו כסופר מקצועי וכאצן חובב למרחקים ארוכים.
הוא החל לכתוב בשנות השבעים המאוחרות ולרוץ ב-1982. מאז שהתחיל לרוץ הספיק להשתתף ביותר מעשרים ריצות מרתון, ריצת אולטרה מרתון (מאה קילומטרים) אחת ובמספר תחרויות טריאתלון.
הספר מורכב מתשעה פרקים שנכתבו בגוף ראשון וכיומן המתאר בסדר כרונולוגי תקופות בחייו, כשעיקר הספר מוקדש לתקופה של אמצע העשור הראשון של המאה העשרים ואחת, פרק אחד מוקדש לריצת האולטרה מרתון בה לקח חלק ב-1996 באי הוקאידו שבצפון יפן ושאר התקופות משורבבות בין לבין.
לאורך כל הספר דן מורקמי בהשפעת הריצה על כתיבתו ומתייחס לריצה כגורם המשפיע על כלל התחומים בחייו, בין היתר הוא מספר כיצד חדל לעשן כשהתחיל לרוץ.
שם הספר לקוח משמו של קובץ סיפורים קצרים מאת ריימונד קארבר, שפורסם בשם "על מה אנחנו מדברים כשאנחנו מדברים על אהבה".
על חיי העיון הוא קונטרס המהווה חלק מכתביו האפולוגטיים של פילון האלכסנדרוני.
הקונטרס לא עוסק בחיי ההגות עצמם או בסגולותיהם אלא עוסק בכת יהודית, בת זמנו של פילון, בשם "תראפויטים", מיוונית: מרפאים או משרתי האל.
בהקדמה לספר מסביר פילון כי אחרי שתיאר את האיסיים שהתמקדו בחיי המעשה, הוא יתאר את אלו שהתמקדו בחיי ההגות (חיי העיון).
והוא מצהיר בפתיחה כי ינסה לתת מידע מדויק ככל האפשר בלי להוסיף משלו.
פילון כותב עליהם בהערכה ואפילו בהערצה.
ומכיר את חייהם לפרטי פרטים.
פילון מנסה למצוא אל מי להשוות אותם, הוא בוחן ומקניט את עובדי האדמה, המים, האש, האוויר, השמש, הירח והכוכבים, אלי המיתולוגיה היוונית והאלים שחציים אדם וחציים אל, עובדי הפסלים והתמונות, האלים המצריים שרובם אלים המייצגים חיות, פילון מוצא נקודות תורפה בכל אחת מהאמונות הללו.
לעומתם, התראפויטים, לפי פילון, מתעלים מעל השמש המוחשית, עורגים לאלוהים ולא ינטשו את הדרך המובילה אל האושר.
הטובים שבתרפויטים, הנבחרים וכן הנבחרות, היות שהקהילה כוללת נשים וגברים, מגיעים ליישוב ליד אגם מריוט, (אגם מאריה בלשונו) ושם הם מתבודדים במשך ימות השבוע על מנת להגות וללמוד.
לפי פילון רוב התיראפויטים הם אנשים מבוגרים ומבוססים, שבערוב חייהם מעוניינים להעמיק בידע ולהתעמק בהגות.
הוא אינו מתאר ילדים או דאגות פרנסה, ולא מוזכרת עבודה בסדר חייהם, אלא תפילות והרהורים בלבד.
יש מספר תכונות דומות בין התירפויטים לאיסיים.
גם אצל האיסיים וגם אצל התירפויטים הקהילה מורכבת מאנשים מבוגרים ולא מוזכרים ילדים בהוויה הקהילתית.
פילון מנצל את ההשוואה עם התראפויטים לביקורת על מנהגיהם של היוונים.
בפסקה "משתאות הגויים" הוא מבקר את האלימות הבאה לביטוי בעת שכרות, הן את הבזבוז הכרוך בעריכת המשתאות והן יחסים הומוסקסואליים.
פילון עורך השוואה בין משתאות התרפויטים לעומת משתאות יתר הבריות ובפרק הבא מתאר את משתאות התירפויטים תוך גילוי הערכה ואפילו הערצה לדרכיהם.
לפי פילון – יש אנשים שכאשר הם שותים משקה אלכוהולי, כאילו ונטלו סם.
הם משתוללים ושואגים, נושכים האחד את השני, מרסקים אצבעות, אפים, אזניים וחלקי גוף אחרים ומתנהגים כמו הקיקלופ פוליפמוס שטרף את חבריו של אודיסאוס בן לארטס.
אם אין מי שיפריד ביניהם, הם מוכנים להאבק עד מוות.
במשתאות הללו מבזבזים בני האדם את הונם כאשר הם מגישים שפע מאכלים ומשקאות.
מולם מתאר פילון את התראפויטים, המתאספים אחת לשבעה שבועות ועורכים ליל שימורים הכולל משתה צנוע והגון, לימוד תורה ושירת המנונות משותפת של גברים ונשים.
בהמשך הקטע מגנה פילון את משכב הזכר בו נהגו היוונים כחלק ממנהג הפדרסטיה ביוון העתיקה, מנהג המשחית את הילדים ומביא אותם למעמד הפילגש.
גם האראסטס נותן דעתו לארומנוס ומתעלם מהשאר, כולל ענייני פרט וענייני ציבור.
הוא מבזבז את רכושו הן בגלל הזנחה והן בגלל ההוצאות שהוא מוציא על אהובו.
את כתבי הקודש מפרשים אנשי הכת בדרך אלגורית,
במהלך ימי החול הם מתבודדים איש איש בביתו, בחדר מקודש הנקרא "סמניון" או "מונסטריון".
בשבת הם נפגשים כולם ובכך שוברים את הבדידות וההתבודדות.
"על כפיו יביא" הוא שיר ישראלי שנכתב על ידי יורם טהרלב והולחן על ידי יאיר רוזנבלום.
הוא בוצע לראשונה על ידי הזמרת רבקה זהר בפסטיבל הזמר והפזמון 1969 בעיבודו של אלכס וייס וזכה במקום הרביעי.
לאחר מכן השיר הפך להיט וזכה בתואר "שיר השנה" במצעד הפזמונים העברי השנתי של קול ישראל ושל גלי צה"ל.
השיר נעשה אהוד מאוד בתרבות העברית הישראלית, זכה לביצועים רבים (בין השאר של עמיר בניון וזהבה בן), ומקובל לנגנו בימי זיכרון, חג ומועד.
יורם טהרלב אמר כי כתב את השיר לאחר שפגש נגר שהראה לו כיסא אליהו שנותר אצלו לאחר שלא מצא לו קונה.
נושאי השיר המחורז הם כוחה של האמונה וערכו של עמל כפיים בכינון החברה הישראלית בארץ ישראל במאה ה-20. שני אלו גם יחד, מהווים את התשתית לתרבות העברית והיהודית, לפי הדוגמאות שמביא הפזמונאי.
ויתר על כן, על פי תוכני השיר, נמצאים הבונים, המכוננים ומסמני יעדיה של החברה דווקא בקרב הצנועים, או הדלים או הנחבאים אל הכלים.
הפזמונאי מתאר את תנאי חייהם בצמצום של בעלי המלאכה; הן הנגר והן הסנדלר חיים ב"רחובנו הצר", בצריף, בבדידות ובהסתר:
בהנחה שהבנאי החל לעבוד בגיל 14, הרי שגילו הוא כשמונים וחמש; וכל חייו עמל ובנה בחומרים ובכלים ממשיים, אותם מציב המשורר אך כאמצעים, בתודעתו של הבנאי, לבניין ירושלים המהותית, במילים:
טהרלב כתב על שירו שהוא מבטא תכנים מסורתיים ודתיים:
"אחרי מלחמת ששת הימים היה בארץ גל של שירי ניצחון ותהילה.
אבל מתחת לפני השטח החלו לרחוש גם זרמים מיסטיים של אמונה בנסים שקרו לנו.
את השיר "על כפיו יביא" כתבתי שנתיים אחרי המלחמה, אבל אני חושב ששורה עליו רוח המסורת היהודית, שניתן למצאה בין השיטין.
שהרי אליהו הנביא נחשב למבשר ביאת המשיח.
לפני בוא המשיח יבוא אליהו הנביא כדי לבשר את בואו, אחריו יבוא משיח בן יוסף, שייהרג במלחמת גוג ומגוג ורק אחריהם יבוא המשיח האמיתי, משיח בן דוד, ויביא את הגאולה השלימה.
זה אחד השירים האהובים עלי, בעיקר בגלל אופיו ה"עממי".
הוא מעלה אל פני השטח בעלי מקצועות יומיומיים, שדמותם נזכרת הרבה בשירי העם היהודיים ממזרח אירופה, אך כמעט לא מופיעה בשירים העבריים".